CELEX: 62021TN0662
Language: hr
Date: 2021-10-15 00:00:00
Title: Predmet T-662/21: Tužba podnesena 15. listopada 2021. – Troy Chemical Company/Komisija

6.12.2021   
            
            
               HR
            
            
               Službeni list Europske unije
            
            
               C 490/51
            
         
      Tužba podnesena 15. listopada 2021. – Troy Chemical Company/Komisija
      (Predmet T-662/21)
      (2021/C 490/61)
      Jezik postupka: engleski
      
         Stranke
      
      
         Tužitelj: Troy Chemical Company BV (Delft, Nizozemska) (zastupnici: D. Abrahams, Ł. Gorywoda i Z. Romata, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  u cijelosti poništi tuženikovu odluku C (2021) 5968 final od 5. kolovoza 2021. o djelomičnom odbijanju pristupa dokumentima koji je tuženik zatražio na temelju Uredbe (EZ) br. 1049/2001 (1);
               
            
                  —
               
               
                  odobri zahtjev za ubrzani postupak na temelju članaka 151. i 152. Poslovnika Općeg suda;
               
            
                  —
               
               
                  donese bilo koju drugu mjeru koju smatra prikladnom;
               
            
                  —
               
               
                  naloži tuženiku snošenje troškova.
               
            
         Tužbeni razlog i glavni argument
      
      U prilog osnovanosti tužbe tužitelj ističe jedan tužbeni razlog, u okviru kojeg navodi da je tuženik povrijedio članak 4. stavak 2. drugu alineju Uredbe (EZ) br. 1049/2001 – što predstavlja „bitnu povredu postupka” i povredu „vladavine prava”. Tužitelj navodi da činjenice u ovom predmetu ne opravdavaju izuzeća na koja se tuženik pozvao prilikom odbijanja otkrivanja izmijenjenih dijelova traženih dokumenata i, u svakom slučaju, da prevladavajući javni interes za transparentnost i otvorenost zakonodavnog postupka ide u prilog potpunom otkrivanju dokumenata kojima je tužitelj zatražio pristup.
      
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)